Pseudouridin
Pseudouridin (skraćenica psi- Ψ) je izomer nukleozida uridina u kojem je uracil vezan preko veze ugljik-ugljik, a umjesto veze dušik-ugljik ima glikozidnu vezu. To je najčešći od preko stotinu različito izmijenjenih nukleozida koji se mogu naći u RNK. Ψ se nalazi u svim vrstama i u mnogim klasama RNK. Pseudouridin formira se pomoću enzima zvanih Ψ sintaze, koji postranslacijski izomeriziraju specifične ostatke uridina u RNK, u procesu označenom kao pseudouridilacija. Kod sisara i kvasaca identifikovano je oko ~ 9.500 modifikacija pseudouridina (Ψ) i deponovano u RMB-bazi podataka. Pseuidouridin se nalazi obično u tRNK, u vezi sa timinom i citozinom, u TΨC kraku i jedan je od nevarijantnih regiona tRNK. Uloga mu nije baš jasna, ali se smatra da bi mogao imati ulogu u saradnji sa aminoacil-transferazom tokom zajedničkog međudejstva s tRNA, a samim tim i u pokretanju translacije. Nedavne studije pokazuju da može pružati zaštitu od zračenja.